Author: Sutekova
Last saved by: Ostrochovsky

MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

Číslo materiálu: _____/2011
                                                                                                
K bodu programu
Návrh plánu kontrolnej činnosti hlavnej kontrolórky mesta Žilina  na
 1. polrok 2011

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa						
3.	Materiál – Návrh Plánu kontrolnej činnosti hlavnej 
                 kontrolórky mesta Žilina na 1. polrok 2011

Predkladá: 
Ing. Elena Šuteková
hlavná kontrolórka mesta 
Zodpovedný za vypracovanie:
Ing. Elena Šuteková
hlavná kontrolórka mesta 

Žilina, Január  2011

NÁVRH     NA   UZNESENIE
Uznesenie č. __/2011
Mestské zastupiteľstvo  v Žiline

I.	Schvaľuje

1.	Návrh Plánu kontrolnej činnosti hlavnej kontrolórky mesta Žilina na 1. Polrok 2011

II.	Poveruje

1.	Hlavnú kontrolórku mesta na výkon kontroly v súlade so schváleným plánom kontrolnej činnosti

DÔVODOVÁ SPRÁVA

V súlade s §  18f ods. 1 písm. b) zákona Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov  hlavný kontrolór mesta predkladá mestskému zastupiteľstvu Návrh plánu kontrolnej činnosti hlavného kontrolóra na 1. polrok 2011, ktorý bol v zákonnej lehote – t.j. 15 dní pred prerokovaním v zastupiteľstve zverejnený spôsobom v obci obvyklým – od 07. 01. 2011.

V súlade s § 12  ods. 2. zákona č. 502/2001 Z. z.  o finančnej kontrole a vnútornom  audite a o zmene a doplnení niektorých zákonov súčasťou predloženého materiálu je aj návrh na uznesenie  poveriť  hlavnú kontrolórku na výkon kontrolnej činnosti v súlade so schváleným plánom  kontrolnej činnosti.

Návrh  Plánu
kontrolnej činnosti hlavnej kontrolórky mesta Žilina  na 1.  polrok 2011 
predložený na rokovaní MZ v Žiline – Január 2011
V súlade s príslušným ustanovením zákona č. 369/1990 Zb. o obecnom zriadení v znení neskorších predpisov ako aj v súlade so zákonom č. 502/2001 z. z. o finančnej kontrole, vnútornom  audite a o zmene a doplnení niektorých zákonov, na základe návrhu plánu kontrolnej činnosti hlavnej kontrolórky mesta bude činnosť útvaru hlavnej kontrolórky (ďalej ÚHK) v 1. polroku 2011 zameraná na výkon kontrolnej činnosti a na spracovanie stanoviska k návrhu záverečného účtu mesta Žilina za rok 2010.
Východiská pre stanovenie priorít výkonu kontrolnej činnosti hlavnej kontrolórky v 1.polroku 2011:
1.	Analýza aktuálnych požiadaviek vyplývajúcich z „Registra kontrolovaných subjektov“ a „Registra následných finančných kontrol“, ktoré spracováva ÚHK vo väzbe na počet organizácií založených a zriadených mestom Žilina,
2.	Analýza výsledkov hospodárenia mesta  a organizácií zriadených a založených mestom,
3.	Následné finančné kontroly (ďalej len kontroly) na základe úloh upravených ďalšími právnymi predpismi, najmä zákonom č. 369/1990 Zb. o obecnom zriadení v znení neskorších predpisov 
4.	Zaradenie následných finančných kontrol na základe požiadania MsZ v súlade s ustanoveniami § 18f ods. 1 písm. h/ zákona č. 369/1990 Zb. o obecnom zriadení v znení neskorších predpisov.
Kontrolnej činnosti hlavného kontrolóra podliehajú subjekty:
1.  rozpočtové organizácie zriadené Mestom Žilina
2.  príspevkové  organizácie zriadené Mestom Žilina
3.  obchodné spoločnosti založené Mestom Žilina
4. Mestský úrad v Žiline
A.  KONTROLNÁ  ČINNOSŤ
1. Výkon pravidelnej následnej kontroly
1.1. Kontrola plnenia opatrení prijatých na odstránenie nedostatkov zistených pri kontrolách     
       v predchádzajúcom období
1.2. Kontrola priebežného plnenia opatrení stanovených na základe nálezu NKÚ  
       s vyhodnotením k 31. 07. 2011
1.3. Kontrola plnenia uznesení prijatých MsZ v Žiline – priebežne 
1.4. Kontrola pokladničnej hotovosti Mestského úradu a Mestskej polície v Žiline - priebežne

2. Výkon následnej finančnej kontroly
2.1.	Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a majetkom mesta v podmienkach mestskej samosprávy vrátane preddavkových organizácií v zriaďovateľskej pôsobnosti mesta
2.2.	Kontrola plnenia príjmov a čerpania výdavkov rozpočtu v podmienkach mestskej samosprávy k 31. 12. 2010
2.3.	Kontrola hospodárenia s majetkom mesta v podmienkach mestskej samosprávy v Zmysle zásad hospodárenia s majetkom mesta Žilina v priebehu roku 2010
2.4.	Kontrola evidencie a vymáhania pohľadávok podľa jednotlivých pohľadávkových účtov za rok 2010
2.5.	Kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy
2.6.	Kontrola príjmovej časti rozpočtu – poplatok za komunálny odpad so zameraním na PO a FO podnikateľ 
2.7.	Kontrola hospodárenia a zostavenie účtovnej závierky v rozpočtových organizáciách  v zriaďovateľskej pôsobnosti mesta –  3 zariadenia 
2.8.	Kontrola správnosti vedenia majetkového podielu mesta vo všetkých obchodných spoločnostiach a iných právnických osobách – účtovníctvo mesta a výpisy z OR

3. Výkon metodickej kontroly
3.1.	Kontrola aktuálnosti vybraných platných všeobecne záväzných nariadením Mesta Žiline

4. Ostatné kontroly
4.1. Kontroly vykonávané na základe uznesení Mestského zastupiteľstva v Žiline
4.2. Kontrola v prípade nedokončených úloh z 2. polroku 2010 dokončiť zahájené kontroly
4.3. Kontroly vykonávané z podnetu na základe poznatkov, o ktorých sa hlavná kontrolórka 
       dozvedela pri výkone svojej činnosti

B.  KONTROLNÁ  ČINNOSŤ  V OBLASTI  SŤAŹNOSTÍ  A  PETÍCIÍ
1.	Kontrola vedenia centrálnej evidencie sťažností a ich vybavovanie od dátumu organizačnej zmeny k 1. 8. 2010
2.	Kontrola vedenia  evidencie petícií a ich vybavovanie od dátumu organizačnej zmeny k 1. 8. 2010

C. PRÍPRAVA  A TVORBA KONCEPĆNÝCH  A METODICKÝCH  MATERÁLOV
1.	Vypracovanie stanoviska k návrhu rozpočtu Mesta Žilina na rok 2011
2.	Vypracovanie Správy o kontrolnej činnosti za rok 2010
3.	Vypracovanie odborného stanoviska k návrhu záverečného účtu Mesta Žilina za rok 2010

									Ing. Elena Šuteková
V Žiline 05. 01. 2011						      hlavná kontrolórka mesta